Komi (Republiik)
Det Komi Republiik (üüb Rüs: Респу́блика Ко́ми Respúblika Kómi, üüb Komi: Коми Республика Komi Respublika) as en autonoom republiik faan Ruslun. Det hee 830.235 lidj (2019). At hoodsteed faan’t republiik as Syktywkar.

Geografii

At republiik leit uun de bütjerst nuurduast faan Euroopa. De Arktisk Kreis leit uun a nuurd faan't republiik.

Lunskap

At lunskap as för't miast plaat, man uun a uast lei dön Uraal Berger. Uun a berger lei dön Manpupunjor-felsen, wat sööwen felspiiler ütj glamerskiifer san. At republiik hee föl uurwalten, wat sant 1995 UNESCO-Wäältnatüürarew san. Muar üüs 70% faan't republiik as walt an amanbi 15% as muur. 

Dön wichtigst struumer san a Petschora an uk de Wytschegda, wat en bistruum faan de Nuurdelk Dwina as. De Petschora hee sin hood nai bi't uastgrens faan't republiik an leept iin uun a waast an nuurd, troch det Archangelsk Prowins iin uun det Petschora Sia. De Wytschega hee sin hood uun a uast faan't republiik, nai bi de Petschora, an leept do iin uun a waast iin uun det Archangelsk Prowins. At jaft uk föl sian, diarmad san de Sindorskoje an de Jam.

Kliima
A somern uun't republiik san kurt, man temelk warem. Wontern san lung an kul.

Steeden

Dön tjiin gratst steeden uun't republiik san:

Iindialing faan Ferwalting
Distrikten:
 Ischma
 Knjaschpogost
 Kortkeros
 Kojgorodok
 Prilusski
 Syktywdinsky
 Sysolsky
 Troitsko-Petschorsk
 Udorsky
 Ust-Kulom
 Ust-Tsilma
 Ust-Wymsky

Befölkring

Efter det folksteeling faan 2010 uun Rüslun san 65,1% faan a lidj uun't republiik Rüsen, an 23,7% san Komi.

Luke uk diar
 Archangelsk Guwernement
 Komi spriaken

Kwelen